stanford-oval/wikipedia huggingface dataset:
שלומי שטרן
ביוגרפיה > חזרה בתשובה

בעת התרסקותו הכלכלית החל במסע רוחני עמוק שלקח אותו אל תוך דתות וזרמים רוחניים מעבר ליהדות וכמעט התנצר. הוא למד רפואה אלטרנטיבית, הילינג, טיפול באבני קריסטל, הוסמך למאסטר ברייקי, ושימש כמדריך שיטות המדיטציה של אושו במרכז רוחני בתל אביב. הקים עם עוד מספר חברים את פסטיבל בומבלה - שם התוודע לקבלת שבת נוסח קרליבך שהתקיימה במתחם "הכפר היהודי" בפסטיבל. דמותו של שלמה קרליבך משכה אותו במיוחד והוא הפך אותו למנהיגו הרוחני.
בעקבות מפגש אקראי עם אחד מספריו של המורה הרוחני המפורסם אושו התוודע לבעל שם טוב והוא החל בבדיקת דרך החסידות - בין השאר חסידות חב"ד וחסידות ברסלב. הוא החל לעבוד בחנות לממכר ספרי מיסטיקה ברמת-גן, וכך התוודע ל"מכון אסנט" שמפעילים חסידי חב"ד בצפת. הוא נסע לשם ונמשך לחסידות חב"ד.
בעת מצוקתו הכלכלית הוא נחשף לרב שלום ארוש והוא התקרב לחסידות ברסלב.
דמותו של הרב שלמה קרליבך משכה אותו במיוחד והוא הפך למנהיג הרוחני שלו. בעקבות תחושת השליחות שנולדה בליבו והרצון להידמות לקרליבך, הקים בשנת 2009 עם אשתו ארגון לאהבת ישראל בשם "הרכבת שנוסעת", ובמשך 4 שנים הם פעלו בתחנת רכבת סבידור, תחנת הרכבת המרכזית בתל אביב. בתשעה באב 2013 החליטה הנהלת רכבת ישראל לסלק את דוכני המכירות מהתחנה, והם סולקו יחד עם עוד כ-40 בעלי עסקים קטנים. שטרן הוביל מאבק מול החלטת הנהלת הרכבת והשיג את תמיכתו של חבר הכנסת משה גפני שהעביר את הנושא לשר התחבורה ישראל כץ.
בין השנים 2002–2006 הגיש בהתנדבות תוכנית רדיו לילית בשם "עת לשוב" ברדיו קול חי.
ב-2013 יצא לאור ספרו "בגן הלב שכנה נקודה" (המבוסס על תורה רפ"ב בליקוטי מוהר"ן), ועם הספר הוא מסתובב ברחבי הארץ בשילוב הרצאתו "המזוודה" המספרת את סיפור חייו.
בשנת 2014 לימד מתורותיהם של רבי נחמן מברסלב והרב שלמה קרליבך בבית מדרש שיקומי במרכז "מעלות - בריאות הנפש בקהילה" בבני ברק.
ב-2020 עיצב תליון בצורת ארץ ישראל בשם "התכללות", וב-2022 עיצב בית מזוזה דומה.
ביוגרפיה > משחק > תיאטרון

ב-2014, לאחר סגירת הדוכן ברכבת, הגה שטרן את השליחות הבאה שלו, "סבי נחצ'ה" - דמות רוחנית מחנכת המבוססת על תורותיו של רבי נחמן מברסלב אשר בדמותה הוא מופיע בפני ילדים ברחבי הארץ. הרעיון העומד מאחורי הדמות הוא להטמיע את ערכי מעשים טובים ואהבת הזולת תוך עבודה מעשית על ערכים אלה במשך ההפעלה המוגשת דרך סיפור הצגה ומשחק בהשתתפות הילדים.
ב-2017 העלה את ההרצגה (שילוב של הרצאה והצגה) "הגרביים של נפתלי שהפכו לכדורי סמיילי" המבוססת על סיפורו האישי, ואת המופע "רישיון לאהבת חסד".
ביוגרפיה > משחק > קולנוע וטלוויזיה

ב-2016 גילם את הקבצן המושיע בעונה הרביעית של הסדרה "עלילות ארץ גושן" בערוץ מאיר לילדים, שכתבו אסי צובל ואלון רותם וביים יואב אליצור. ב-2019 גילם את הרב יצחק גינזבורג בסרט "ימים נוראים" שכתב רון לשם וביים ירון זילברמן. ב-2021 גילם את יוס'ל שוורץ בקליפ "ThankYouHashem: From The Verge" של ליפא שמלצר. באותה שנה שיחק לצידה של עדן הראל בקליפ "ככה באתי אני" שכתבה הלחינה והפיקה חגית סאסי בשיתוף עם עלם - עמותה לנוער במצבי סיכון. ב-2023 השתתף בתוכנית המציאות "לצאת מהקופסה" בכאן 11. ב-2024 גילם את הרב שלמה בסדרה אנדרגראונד מאה שערים ששדורה בכאן דיגיטל.
שטרן מיוצג בסוכנות השחקנים "take2".
יצירתו

בגיל 16 הוציא את קובץ השירה הראשון שלו, "התלבטות".
בשנת 1989 הוציא את קובץ השירה השני שלו, "איש אקורדיון" בעריכת המשורר רוני סומק. הספר יצא בהוצאת "קבוצת אמנות וחברה" וזכה בפרס קרן יהושע רבינוביץ לאמנויות תל אביב.
בשנת 2013 הוציא את הספר "בגן הלב שכנה נקודה" – מעשייה רוחנית לכל המשפחה שנכתבה בהשראת תורה רפ"ב בליקוטי מוהר"ן. הספר יצא בהוצאת סלומון שטרן (ע"ש סבו של שלומי שנרצח בשואה), וזכה להסכמה וברכה מיוחדת של הרב שלום ארוש, ראש ישיבת "חוט של חסד" בירושלים. רן שריד כתב על הספר:
תגלית בעולם ספרי המסע הרוחניים: נולד אח קטן ל"לוחמי התמורות" ול"נהר האמת" ול"האלכימאי". "בגן הלב שכנה נקודה" הוא אח קטן אך מלא קסם ותובנות למסע חייכם...ספר מסע מלא טוב, מלא דמיון ילדותי ומזין תובנות. בגן הלב מספר על גן קסום שבו מלא נקודות - נקודת "תודה", נקודת "שמחה", וכן הלאה - שיש להם משימה הנראית בלתי אפשרית. בכוחות משותפים הן לומדות זו מזו ומקימות את גשר הכוכבים. בעיצוב חכם של פרסומאי בעבר ומורה רוחני בהווה, הספר מזכיר את "העץ הנדיב" ו"הנסיך הקטן". לדעתי יש כאן הצלחה לברוא לנו ממבחן אמונה נדיר עוד להיט של פנטזיה רוחנית המלאה תובנות חיים וזורעת המון נקודות מאירות וחיוניות למסענו הפנימי
בשנת 2016 הוציא את הספר "סיפורים מהדוכן ברכבת בתל אביב וקצת שירה" ובו סיפורים שהתרחשו במהלך עבודת הפצת היהדות ואהבת האדם בדוכן בתחנת הרכבת תל אביב מרכז. בסוף הספר ישנם מספר שירים שכתב. הספר יצא בהוצאת סלומון שטרן. דוד שמחון, מבקר הספרים של העלון "עולם קטן", כתב על הספר:
ספר חמוד מאוד מאוד. הספר כתוב כולו בשורות קצרות, מה שהופך את הכל בו למעין שיר. השיר נכתב בידי שלומי שטרן שעמד במשך שנים בדוכן שלו בתחנת הרכבת ארלוזורוב בתל אביב. הדוכן, שעקרונית הציע לעוברים ושבים ספרי קודש ופנימיות, נתן בפועל הרבה יותר מזה: חיוך, הארת פנים, ומתנות גשמיות ורוחניות. שלומי שטרן הפך לחלק אינטגרלי מהתחנה הממהרת הזו. בתוך כל זה הוא הצליח ללכוד בה רגעים רבים של אנושיות, קדושה, צימאון ושמחה. את הרגעים האלה הוא מגיש לנו בקלילות, בלבביות, ובנדיבות. מוזמנים לשים יד על הספר הזה. אם לא תקימו דוכן כתוצאה ממנו, אולי תשימו לב קצת יותר לכל מי שחולף על פניכם
ב-8 באוקטובר 2023 יצא לאור ספרו "מעשה בשני אליהו" - ספר קומיקס היסטורי המספר על אליהו חכים ואליהו בית-צורי שיצא לאור בהוצאת בית ספר שדה כפר עציון. את הספר אייר ג'קי ירחי. הספר קיבל דברי ברכה מעזרא יכין, נתנאל אפשטיין,ליאור אנגלמן ודנה ורון. הספר נבחר למצעד הספרים לשנת ה'תשפ"ה.
הערות שוליים

↑  חבר אגודת הסופרים העברים
1 2  הדף של הרכבת שנוסעת באתר פייסבוק
↑  יוני קמפינסקי, את האדמו"ר מהרכבת אתם מכירים?, באתר ערוץ 7, 25 בפברואר 2010
↑  יוני קמפינסקי, האדמו"ר מהרכבת חוזר לתחנה, באתר ערוץ 7, 28 ביולי 2016
↑  עמית דניאל, האדמו"ר מהרכבת • התודה לטוקר, והקשר לקרליבך, באתר רדיו קול חי, כ"ח במוז ה'תשע"ו, 3 ביולי 2016
↑  עדי אהרון, האדמו"ר מהרכבת, כתבה ב"פנימה" - המגזין לאישה הדתית, אב התשע"ו, ספטמבר 2016
1 2  מאיה פולק, האדמו"ר מהרכבת, מקור ראשון, מוסף "שבת", 1 בינואר 2017
↑  יוסף ארנפלד, בלי חובות, באתר ערוץ 7, 6 באפריל 2017
↑  שירה כהן, "הבטחתי לאלוקים: אם תשאיר אותי בחיים, אלמד אנשים לעשות מעשים טובים", באתר הידברות, 25 באפריל 2017
↑  עכשיו אל תוך הלילה, חדשות, 10 בפברואר 1989
↑  התכללות באתר "תכלת מרדכי"
↑   בית מזוזה "ארץ ישראל שלי" מפואר | תכלת מרדכי, סרטון בערוץ "תכלת מרדכי", באתר יוטיוב (אורך: 00:11)
↑  הדף של סבי נחצ'ה באתר פייסבוק
↑  העמוד של סבי נחצ'ה באתר "תרבות לישראל"
↑   עלילות ארץ גושן עונה 4 פרק 70 (האקזיט חלק ב') קטע בהשתתפות שלומי שטרן, סרטון  באתר יוטיוב
↑   ThankYouHashem: From The Verge – A Musical Journey with Lipa Schmeltzer [Official Video], סרטון  באתר יוטיוב (אורך: 7:23)
↑   ככה באתי אני - חגית סאסי בשיתוף עם עמותת עלם - עמותה לנוער בסיכון, סרטון בערוץ "חגית סאסי - Hagit Sasy", באתר יוטיוב (אורך: 03:28)
↑   סרטון לתמיכה בהוצאתו של ספר הקומיקס -"מעשה בשני אליהו" שכתב שלומי שטרן ואייר ג' קי ירחי, סרטון בערוץ "שלומי שטרן", באתר יוטיוב (אורך: 02:52)
↑  מעשה בשני אליהו באתר בית ספר שדה כפר עציון
↑  הפרט ההיסטורי שנחשף במהלך הפגישה עם הנשיא, באתר ערוץ 7, 18 בינואר 2024
↑   סרטון תמיכה של לוחם לח"י עזרא יכין בהוצאתו לאור של ספר הקומיקס -"מעשה בשני אליהו", סרטון בערוץ "שלומי שטרן", באתר יוטיוב (אורך: 01:05)
↑   נתנאל אפשטיין בסרטון תמיכה לספר הקומיקס " מעשה בשני אליהו" שכתב שלומי שטרן, סרטון בערוץ "שלומי שטרן", באתר יוטיוב (אורך: 01:04)
↑   סרטון תמיכה של הרב והסופר ליאור אנגלמן בהוצאתו לאור של ספר הקומיקס -"מעשה בשני אליהו,", סרטון בערוץ "שלומי שטרן", באתר יוטיוב (אורך: 00:47)
↑  11.02.24 דנה בסוגיה - קול ברמה, באתר קול ברמה, ‏11 בפברואר 2024 (דקה 34 והלאה)
↑  מצעד הספרים לשנת תשפ"ה באתר משרד החינוך
| --- | --- |
בקרת זהויות :  NLI: 987007455563505171  LCCN: n2014040016  VIAF: 66042673   WorldCat (עם VIAF): 66042673 
שלומי שטרן כפרסומאי, סביבות שנות ה-90
שלומי שטרן במהלך שידור ברדיו קול חי
התכללות - תכשיט שעיצב שלומי שטרן
שלומי שטרן בדמותו של סבי נחצ'ה
מעשה בשני אליהו
סימון אשלי

| --- | --- |

 לידה:  30 במרץ 1995 (בת 29) קמברלי, הממלכה המאוחדת 
 שם לידה:  Simone Ashwini Pillai 
 מדינה:  הממלכה המאוחדת 
 תקופת הפעילות:  מ-2016
 מקום לימודים:  בית הספר לאומנויות  בית ספר לתיאטרון רדרופס  Beaconsfield High School 
 פרופיל ב-IMDb
 
סימון אשלי (באנגלית: Simone Ashley; נולדה ב-30 במרץ 1995) היא שחקנית אנגלייה.
ביוגרפיה

אשלי נולדה ב-30 במרץ 1995, והיא ממוצא הודי וטמילי. היא למדה בבית ספר לאומנויות הבמה "ArtsEd" בלונדון במגמת משחק.
בשנת 2017 השתתפה בעונה השלישית של סדרת הפשע הבריטית, "ברודצ'רץ'".
בין השנים 2019 ל־2021 גילמה אשלי את דמותה של אוליביה בסדרת הטלוויזיה המקורית של נטפליקס, "חינוך מיני".
בחודש מרץ 2022 כיכבה אשלי בתפקיד הראשי בעונה השנייה של סדרת הדרמה של נטפליקס, "ברידג'רטון", המבוססת על הספר השני בסדרת הספרים עליהם מבוססת הסדרה - "הוויקונט שאהב אותי". בעיבוד הטלוויזיוני עברה הדמות שינויים על מנת שתותאם למוצא של אשלי.
בשנת 2022 הופיעה ברשימת פורבס 30Under30 האירופאית. בנוסף, הופיעה ברשימת טיים 100 נקסט של מגזין טיים.
חיים אישיים

במרץ 2023 אשלי פרסמה בעמוד האינסטגרם שלה כי היא במערכת יחסים עם איש העסקים טינו קליין.
פילמוגרפיה

| שנה> טלוויזיה | פרויקט> טלוויזיה | דמות> טלוויזיה | הערות> טלוויזיה |
| --- | --- | --- | --- |
| 2016 | Wolfblood (אנ') | זוהרה | 2 פרקים |
| 2016 | רגשות אשמה | אמנדה | פרק אחד |
| 2017 | ברודצ'רץ' | דנה | 2 פרקים |
| 2017 | סטרייק | אליסיה | פרק אחד |
| 2017 | L'ispettore Coliandro (אנ') | וינה | פרק אחד |
| 2018 | רופאים (אנ') | סופיה ג'והאל | פרק אחד |
| 2019 | נפגעים (אנ') | שי אנדרסון | פרק אחד |
| 2019–2021 | חינוך מיני | אוליביה |  |
| 2020 | האחות (אנ') | אליס פוקס | מיני-סדרה |
| 2022–הווה | ברידג'רטון | קייט שארמה |  |
סרטים
| 2018 | Boogie Man | ארטי |  |
| 2018 | להרוג את בן ליק (אנ') | הבחורה |  |
| 2019 | פוקימון: הבלש פיקאצ'ו | החברה |  |
| 2019 | Lie of You | איישה | סרט טלוויזיה |
| 2023 | בת הים הקטנה | אינדירה |  |
| 2024 | החתול בעל 10 הנשמות (אנ') | רוז אשלי | דיבוב |
| TBA | This Tempting Madness | מיה |  |
הערות שוליים

1 2 3  Sukriti Wahi, Who Is Simone Ashley? Meet Bridgerton's New Leading Lady Kate Sharma, ELLE (באנגלית)
1 2 3  Hilary Weaver, All About Simone Ashley, the New Romantic Lead of ‘Bridgerton’, ELLE, ‏3 באפריל 2021 (באנגלית)
↑  Simone Ashley Not Returning For Season 4 Of 'Sex Education': 'I'm A Bridgerton Girl Now', Yahoo!, ‏12 באפריל 2022
↑  הוויקונט שאהב אותי/ ג'וליה קווין, באתר אהבות הוצאה לאור
↑  Forbes 30 Under 30 2022: Celebrities, Forbes (באנגלית)
↑  2022 TIME100 Next: Simone Ashley, Time (באנגלית)
↑  Bridgerton’s Simone Ashley Confirms Relationship with Boyfriend Tino Klein!, Just Jared, ‏21 במרץ 2023 (באנגלית)
↑  Bridgerton star Simone Ashley's Little Mermaid remake role confirmed, דיגיטל ספיי, ‏21 באפריל 2023 (באנגלית)
אח שלי גיבור

| --- | --- |
 בימוי:  יונתן ניר
 הופק בידי:  יונתן ניר, אנוש קסל, איתמר פלג (מפיקים שותפים: דני מנקין, אלמוג גורביץ')
 עריכה:  טלי גולדנברג
 מוזיקה:  אהוד בנאי
 צילום:  יואב קליינמן
 מדינה:  ישראל/ הודו
 הקרנת בכורה:  פסטיבל ירושלים 2016
 משך הקרנה:  78 דקות
 שפת הסרט:  עברית
 סוגה:  תיעודי
 דף הסרט ב־IMDb
 
אח שלי גיבור הוא סרט תיעודי המלווה צעירים ישראלים בעלי תסמונת דאון, היוצאים עם אחיהם לטיול תרמילאים בצפון הודו. המסע המאתגר חושף את מערכות היחסים המורכבות השוררות בין האחים, את הקשיים ואת רגעי הקסם שמביא עמו ילד עם תסמונת דאון לתא המשפחתי.
הסרט זכה במאי 2019 בפרס חביב הקהל בפסטיבל קאן.
הסרט נתמך על ידי: הרשות השנייה לטלוויזיה ולרדיו, קרן גשר לקולנוע רב תרבותי, קרן אבי חי, קרן שלם ומפעל הפיס.
רקע

פרויקט "אח שלי גיבור" החל מיזם צעיר, אנוש קסל, בוגר החוג לקולנוע וטלוויזיה באוניברסיטת תל אביב.
בסוף קיץ 2011 החליט אנוש לצאת עם אחיו הצעיר חנן, שנולד עם תסמונת דאון, לטיול תרמילאים של שלושה שבועות בנפאל. שם הם חוו חוויה מאתגרת שחיברה וקירבה ביניהם. הטיול זכה לחשיפה רבה בתקשורת הישראלית ולהד ציבורי נרחב. החשיפה הביאה לפניות של משפחות שיש להן ילד\ה עם תסמונת דאון שרצו גם הן לעבור חוויה דומה. בעקבות זאת, הרחיב אנוש את הרעיון לפרויקט קבוצתי יחד עם היזם ומדריך הטיולים איתמר פלג, מנהל חברת "יומן מסע" המתמחה בטיולי קונספט מהסוג הזה. יחד הם גיבשו קבוצה של 22 אנשים - 11 בעלי תסמונת דאון עם 11 אחים. הקבוצה יצאה יחד לטיול תרמילאים אתגרי בצפון הודו בסוף 2013 בהדרכת פלג. אל הקבוצה הצטרף הבמאי יונתן ניר, הצלם יואב קליינמן וצוות הפקה שתיעדו את החוויה.
הסרט

הסרט "אח שלי גיבור" עוקב אחר מסעם המשותף של מספר זוגות אחים ואחיות ישראליים בגילאי 20–30, היוצאים לטיול תרמילאים בצפון הודו. כל זוג אחים (או אחיות) מורכב מאח "רגיל" ומאח עם תסמונת דאון.
הסרט מלווה את זוגות האחים משלב ההכנה בארץ ובמהלך המסע עצמו, וחושף את מערכות היחסים המיוחדות השוררות ביניהם. כל אחד מזוגות האחים סוחב אתו מהבית קונפליקט לא פתור הקשור למורכבות שמביא עמו ילד עם תסמונת דאון לתא המשפחתי. הקונפליקט נחשף ומתפתח עם התקדמות המסע שבסיומו אמורים האחים לטפס לפסגתו של הר. המסע והדרך אל הפסגה קשים מהמצופה ומעלים אל פני השטח שאלות והתלבטויות קשות: עבור מי בעצם נערך המסע הזה ואת צרכיו של מי הוא משרת? האם אין בו משום ניסיון חסר תוחלת לנרמל משהו שאינו נורמלי? עד כמה מותר לאח "הרגיל" או למשפחה לקבוע לאח "המיוחד" איך לחיות את חייו? היכן עובר הגבול שבין אחריות לבין שליטה בחייו של האח המיוחד? ועוד. שאלות מסוג זה הן שאלות העולות בתוך משפחות שאחד מילדיהן הוא בעל תסמונת דאון באופן תדיר והמסע מחדד אותן.
עבור האחים "הרגילים", זוהי הפעם הראשונה בה הם לוקחים אחריות מלאה על אחיהם "המיוחדים" לתקופת זמן ממושכת. המסע הופך עבורם למסע של התבגרות והפנמה שאחריות זו עומדת להמשיך איתם הלאה להמשך חייהם. כמו כן, החוויות שמביא איתו המסע מכריחות אותם להתעמת לראשונה עם העבר ועם ילדותם בצל האח "המיוחד". עבור האחים בעלי תסמונת הדאון (שרובם לא יצאו מעולם מישראל), המסע מביא אתו התרגשות גדולה, אבל גם פחדים וחששות. תגובות אנושיות אלה, באות לידי ביטוי באופן מוקצן אצל בעלי תסמונת דאון שאינם יודעים "לשמור בבטן" או להעמיד פנים.
ההתמודדות עם הקשיים ואחוות האחים, על רקע נופיה של הודו וצבעוניותה האנושית, יעבירו את הצופה חוויה של פתיחות וקבלת השונה ויתרמו להבנה עמוקה יותר של אנשים בעלי צרכים מיוחדים ומשפחותיהם.
הפרויקט לאחר המסע

המסע המאתגר להודו יצר קבוצה מגובשת וקרובה של זוגות אחים שיש ביניהם תחושה חזקה של שיתוף. הקבוצה ממשיכה להיפגש לעיתים תכופות כמשפחה גדולה ותומכת, לפעילויות שונות בארץ.
ההשפעה החיובית של המסע, הן על האחים כפרטים והן על הקבוצה בכלל, הביאה את היוזמים למסקנה כי כדאי להמשיך את הפרויקט ואף להרחיבו.
עטאש (צימאון)

| --- | --- |

 בימוי:  תאופיק אבו ואיל
 הופק בידי:  אבי קליינברגר
 תסריט:  תאופיק אבו ואיל
 עריכה:  גלית שקד שאול
 שחקנים ראשיים:  חוסיין יאסין מחג'נה רובא בלאל-עספור 
 מוזיקה:  וויסאם מ. ג'יבראן
 צילום:  אסף סודרי 
 מדינה:  ישראל, מדינה פלסטינית 
 הקרנת בכורה:  13 במאי 2004
 משך הקרנה:  113 דקות
 שפת הסרט:  ערבית
 סוגה:  סרט דרמה 
 מקום התרחשות:  ארץ ישראל 
 פרסים:  פרס אופיר לצילום הטוב ביותר  פרס וולג'ין בפסטיבל ירושלים לקולנוע  פרס הביקורת בפסטיבל קאן
 דף הסרט ב־IMDb
 
עטאש (בערבית: عطش, בעברית: צימאון) הוא סרט ביכוריו של הבמאי והתסריטאי הערבי ישראלי תאופיק אבו ואיל משנת 2004. זוכה פרס וולג'ין בפסטיבל ירושלים, פרס אופיר עבור הצילום ופרס הביקורת בפסטיבל קאן.
בזכות שלמותו הסגנונית, מערך הסימבולים המורכב, השימוש המסוגנן באור וצל ובשחקנים לא מקצועיים והביקורת הפנימית הנוקבת על החברה הערבית-פלסטינית המסורתית, הפך הסרט לאבן דרך בקולנוע הישראלי בכלל ובקולנוע הישראלי פלסטיני בפרט.
עלילה

הסרט עוקב אחר משפחה ערבית המתגוררת באום אל-פחם, אך למרות זאת הסרט נטול סממנים ישראליים של כאן ועכשיו ומתרחש במציאות פלסטינית סגורה. הבת במשפחה, עוברת תקיפה מינית. על-פי הקודים המסורתיים בחברה הערבית-מוסלמית, חייב האב להרוג את בתו על רקע חילול כבוד המשפחה, אך הוא מסרב. בעקבות סירובו, נאלצת המשפחה לעזוב את העיר ויוצאת להתגורר במקום אחר, כמעט מופשט, למעשה מעין "שום מקום". בהדרגה מתקוממת המשפחה נגד הבידוד שנכפה עליה ונגד אב המשפחה, דמות פטריארכלית רודנית ואלימה.
משחק ודמויות

תאופיק אבו ואיל עבד עם צוות שחקנים לא מקצועיים (Non-Actors)
| שם | דמות |
| --- | --- |
חוסיין יאסין מחאג׳נה: אבו שוקרי
עמאל בויראט: אום שוקרי
ג'מילה אבו חוסיין: חלימה
רובא בלאל-עספור: ג'מילה
מוחמד שאפיק חבש: אבו סאמיה
אחמד עבד אל-ע'ני: שוקרי
גרייס גילי

| --- | --- |

 לידה:  26 ביולי 1984 (בת 40) באטלר, פנסילבניה, ארצות הברית
 שם לידה:  גרייס גילי
 מדינה:  ארצות הברית 
 תקופת הפעילות:  מ-2012
 מקום לימודים:  אוניברסיטת דרום פלורידה  אוניברסיטת קליפורניה באירוויין  Butler Senior High School 
 בן או בת זוג:  טריי ביירס (14 באפריל 2016–?) 
 פרופיל ב-IMDb
 
גרייס ביירס (באנגלית:Grace Byers; נולדה ב-26 ביולי 1984) היא שחקנית טלוויזיה אמריקאית, הידועה בשל גילום דמותה של אניקה קלהון בסדרת הדרמה המוזיקלית של רשת פוקס, "אימפריה".
ביוגרפיה

גרייס גילי נולדה בעיר באטלר, פנסילבניה ב-26 ביולי 1986, וגדלה באיי קיימן מינקותה. אחרי שחזרה עם הוריה לארצות הברית, היא קיבלה תואר ראשון באמנויות תיאטרון באוניברסיטת דרום פלורידה בטמפה. היא מאוחר יותר למדה באוניברסיטת קליפורניה באירוויין, שם קיבלה תואר שני באמנות במשחק.
קריירה

לאחר סיום לימודיה, גילי אז עברה לניו יורק, שם היא הופיעה באוף ברודוויי במספר הצגות, כולל במחזמר הרוק "רנט". ב-2013, היא הופיעה בהפקות שיקגו בקומדיות "שונא הבריות" ו"טרטיף".
ב-2014, לוהקה בתור אניקה קלהון בסדרת הדרמה המוזיקלית של רשת פוקס, "אימפריה" לצד טרנס הווארד וטראג'י פ. הנסון. הסדרה עלתה לשידור ב-7 בינואר 2015.
בשנת 2018 כיכבה במותחן הפשע "Bent", לצד קארל אורבן וסופיה ורגרה.
חיים אישיים

בשנת 2015 התארסה לשחקן טריי ביירס, ששיחק לצידה ב"אימפריה". השניים נישאו בטקס שנערך בגראנד קיימן ב-14 באפריל 2016.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2018 | אימפריה | אניקה קלהון | תפקיד ראשי (עונות 4-1); 66 פרקים |
| 2018–2019 | בעלי היכולות | ריבה פייג' | תפקיד ראשי (עונה 2); 16 פרקים |
| 2019 | Tales | אדי | פרק: "My Life" |
| 2021–הווה | הארלם (אנ') | קווין ג'וזף | תפקיד ראשי (2 עונות); 18 פרקים |
| TBA | Phoenix | קטרין "בוז" בוסוורת' | סדרת טלוויזיה עתידית |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | Bent | קייט |  |
| 2023 | The Blackening | אליסון |  |
Reputation Stadium Tour Surprise Song Playlist

Reputation Stadium Tour Surprise Song Playlist הוא אלבום אוסף של הזמרת-יוצרת האמריקאית טיילור סוויפט, שיצא בפורמט של הזרמת מוזיקה בלבד. אלבום האוסף יצא לאור ב-30 בנובמבר 2018, על ידי חברת התקליטים ביג משין רקורדס. אורכו של האלבום הוא שלוש שעות והוא מכיל את מיטב שיריה של סוויפט.
לאור ההצלחה חסרת התקדים של "Reputation Stadium Tour", הוציאה סוויפט את אלבום האוסף הזה.
רקע

בשנת 2017 הוציאה סוויפט את האלבום המצליח Reputation, שהפך לאחד מהאלבומים המצליחים ביותר בכל הזמנים, כאשר נמכר בשבוע אחד בלמעלה מ-1.2 מיליון עותקים בארצות הברית בלבד, והיה לאחד מהאלבומים הבודדים בהיסטוריה שהצליחו לעשות זאת. בעולם, נמכר האלבום בלמעלה משני מיליון עותקים בשבוע צאתו, תוך שבין רגע הפך לאלבום הנמכר השני ביותר בשנת 2017 ולאחד מהאלבומים הנמכרים ביותר של העשור השני של המאה ה-21.
בהמשך, יצאה לסיבוב ההופעות העולמי "Reputation Stadium Tour", שגרף 345.7 מיליון דולר ונחשב לאחד מסיבובי ההופעות הרווחיים והמצליחים ביותר בכל הזמנים ולסיבוב ההופעות המצליח ביותר של אישה בשנת 2017. כמו כן, הפך לסיבוב ההופעות הרווחי ביותר בכל הזמנים מהכנסות שנצברו בארצות הברית ואמריקה הצפונית.
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 30 בנובמבר 2018 | הזרמת מוזיקה • הורדה דיגיטלית | ביג משין |  |
הערות שוליים

↑  טיילור סוויפט, נייתן צ'פמן, מקס מרטין, שלבאק, דן האף, ג'ק אנטונוף, אוסקר יירס, דן וילסון, ג'ניפר נטלס, ג'וליאן ריימונד, כריסטיאן בוש, נואל זנקנלה, ראיין טדר, ג'יי ג'ויס
1 2 3 4 5  Taylor Swift Shares Reputation Stadium Tour 'Surprise' Songs Playlist, Billboard, ‏2018-11-30
↑  Pre-Orders for Taylor Swift's 'Reputation' Reach More Than 400,000 Units, Billboard, ‏2017-11-03
↑  Taylor Swift Schools the Music Industry Once Again, While Streaming Services Wring Their Hands, Billboard, ‏2017-11-22
↑  Billboard 200 Albums - Year-End, Billboard
1 2  Taylor Swift Closes Reputation Stadium Tour with $345 Million, Billboard, ‏2018-12-06
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz release group: 0a5a4bb3-3b68-4ab4-b36d-7523b5beff16
אחות זרה

| --- | --- |

 בימוי:  דן וולמן 
 מדינה:  ישראל 
 הקרנת בכורה:  2000 
 משך הקרנה:  90 דק' 
 דף הסרט ב־IMDb
 
אחות זרה הוא סרט קולנוע ישראלי משנת 2000. הסרט הופק במימון המועצה הישראלית לקולנוע ו"שידורי רשת".
עלילה

נעמי היא בעלת חיים מושלמים כביכול, יש לה בית יפה, בעל נאמן ומשפחה תומכת, אך שגרת חייה היום-יומית כמעט שוברת אותה, והיא על סף קריסה. בעקבות זאת, היא מסכימה להכניס לביתה את ניגיסט, עובדת זרה מאתיופיה, השוהה בארץ באופן בלתי חוקי. המפגש בין השתיים חושף בפני נעמי עולם חדש והיא חווה היכרות עם חייהם של הזרים בחברה הישראלית. על אף העולמות השונים, מהם מגיעות שתי הנשים, הולכת ומתבהרת המצוקה המשותפת ששתיהן חווות, ובכך מתאפשרת הידידות הזמנים של שתי הבנות מרקעים שונים. זאת על רקע החברה הישראלית והתושבים הזרים החיים בתוכה.
פרסים

הסרט זכה ב"פרס וולגין לסרט הטוב ביותר" בפסטיבל הקולנוע ירושלים.
הערות שוליים

↑  אביבה קרול, ‏קשת משקיעה ביוצרים, באתר גלובס, 5 ביולי 2000
גואל פינטו, עימות חזיתי, באתר הארץ, 21 במאי 2001
↑  נילי ברקן, ‏יש סרטים ישראליים יפים כל-כך. עובדה, באתר גלובס, 25 ביולי 2000
נחמן בולמן

| --- | --- |
אין תמונה חופשית
 לידה:  1925 ניו יורק, ארצות הברית 
 פטירה:  2002 (בגיל 77 בערך) 
 מקום קבורה:  הר המנוחות 
 מדינה:  ישראל 
 השכלה:  ישיבת רבינו יצחק אלחנן  האקדמיה התלמודית מרשה שטרן 
 תקופת הפעילות:  ?–2002 
 מעסיק:  ישיבה יוניברסיטי 
 
הרב נחמן בולמן (באנגלית: Nachman Bulman; ה'תרפ"ה, 1925 - כ"ו בתמוז ה'תשס"ב, 6 ביולי 2002) היה מחנך אמריקאי-ישראלי. מייסדם של מוסדות חינוך בארצות הברית ובישראל, ראש ישיבת פאר רוקאוואי ומשגיח רוחני של ישיבת אור שמח. מייסדה של קהילת "נחליאל" במגדל העמק.
ביוגרפיה

נולד בניו יורק לרב מאיר בולמן, מחסידי גור שהיגר לארצות הברית מפולין לאחר ששיכל שני בנים ושתי נשותיו הראשונות נפטרו. הוא נקרא על שם סבו נחמן זובלדוביץ מחסידי אלכסנדר. למד בישיבת רבנו יעקב יוסף, ומגיל 13 בישיבת רבנו יצחק אלחנן, שבה התקרב בעיקר לרבנים משה ביק ומשה אהרן פולייב.
ב-1950 נסמך לרבנות בידי רבי משה שצקס ורבי יוסף דוב סולובייצ'יק, ונישא לשיינדל פרוינד. לאחר נישואיו התמנה למשרת רבנות ראשונה בדאנוויל שבווירג'יניה, משרה שבה נשא שלוש שנים. ב-1954 חזר לניו יורק והתמנה כמשגיח רוחני בישיבת רבנו יצחק אלחנן במשך שנה. לאחר מכן כיהן כרב בסאות' פולסברג (אנ'), מחוז סאליבן (אנ') בניו יורק, עד 1957. בין 1957–1962 כיהן כרב בניופורט ניוז שבווירג'יניה ויסד בעיר בית ספר חרדי בסגנון בתי הספר של תורה ומסורה.
בשנת 1962 חזר לניו יורק, התפרסם כדרשן בעניינים העומדים על הפרק בנושאי יהדות והתקרב לרבנים חרדים כמו הרב אהרן קוטלר והרב יצחק הוטנר. הוא היה פעיל מרכזי בארגון "תורה ומסורה" שעסק בייסוד בתי ספר ברחבי ארצות הברית, חזר לשמש כמשגיח בישיבת רבנו יצחק אלחנן, והיה מייסד הג'ואיש אובזרבר, ביטאון אגודת ישראל בארצות הברית, ועורכו הראשון.
בסוף שנות ה-60 של המאה ה-20 היה ממייסדי ישיבת פאר רוקאוואי וסמינר שרה שנירר בניו יורק, ובמקביל החל לכהן כרב קהילת ישראל הצעיר בפאר רוקאוואי, תפקיד בו כיהן עד 1975.
בשנת ה'תשל"ה, 1975, עלה לארץ ישראל והתיישב בירושלים. הוא שימש משגיח רוחני בישיבת אור שמח במשך ארבע שנים, ואז עבר לגור במגדל העמק שבה יסד קהילה לחרדים-אמריקאים בשם "קריית נחליאל". הוא קיווה ליצור מודל לקהילה שתשמר את הצביון החרדי אמריקאי בישראל, אך כעבור 14 שנים, ב-1994, עזב את המקום לאחר שלא יכל להתמודד עם המצוקה הכלכלית של הקהילה. הוא חזר לירושלים ולמשרתו בישיבת אור שמח, ובשנת 1999 הקים את בית המדרש "נחליאל" בשכונת נווה יעקב שבה עבר להתגורר.
בשנת 2000 חלה ועזב את כל עיסוקיו הציבוריים. הוא נפטר ביום שבת כ"ו בתמוז ה'תשס"ב, 6 ביולי 2002.